Bronzflugilulo

Bronzflugilulo estas nomo por kelkaj genroj de kolomboj, tio estas birdoj de la familio de Kolombedoj, kiuj loĝas ĉefe en la regiono inter sudorienta Azio kaj Aŭstralio kaj karakteras pro havo de bronzobrunaj dorson kaj flugiloj. Kelkaj el ili krome montras rimarkindajn kapobildojn, kiel la Eleganta bronzflugilulo kaj multaj havas grizajn kontrastajn subajn partojn.

Taksonomie oni uzas tiun vorton por la du specioj de la genro Henicophaps kaj la tri specioj de la genro Phaps. Krome oni povas uzi ankaŭ por la specioj de aliaj genroj de la sama subfamilio, kiuj havas ankaŭ la radikon Phaps en ties nomoj, kiel la du specioj de la genro Chalcophaps, unu specio de la genro Ocyphaps kaj la tri specioj de la genro Geophaps.

Specioj kaj genroj
Phaps estas eta genro de birdoj de la familio Kolombedoj. Ĝi inkludas nur 3 speciojn.
 Komuna bronzflugilulo, Phaps chalcoptera
 Eleganta bronzflugilulo, Phaps elegans
 Nigrokapa bronzflugilulo, Phaps histrionica
Henicophaps estas eta genro de birdoj de la familio Kolombedoj. Ĝi inkludas nur 2 speciojn.
 Novgvinea bronzflugilulo, Henicophaps albifrons
 Novbritia bronzflugilulo, Henicophaps foersteri

Kategorio:Kolombedoj
Kategorio:Birdoj de Azio
Kategorio:Birdoj de Aŭstralio